ทานอย่างระมัดระวัง เสริมการลดน้ำหนักของคุณ
สิ่งหนึ่งที่การทานอาหารช้าๆ สามารถช่วยให้คุณเข้าใจก็คือ เมื่อไหร่ที่คุณรู้สึกพอกับเมื่อไหร่คุณรู้สึกอิ่ม สิ่งนี้เรียกว่า “กินตามสัญชาตญาณ” คุณฟังเสียงของร่างกายและทานเมื่อมันหิวและหยุดเมื่อมันอิ่ม สิ่งนี้จะช่วยให้คุณลดน้ำหนักได้  เมื่อคุณทานช้าลง มีแนวโน้มว่าคุณจะทานอาหารน้อยลงด้วย นี่เป็นเพราะสมองและลำไส้สื่อสารกันเมื่คุณทานอาหารมากพอที่จะทำให้รู้สึกพอ หากคุณทานเร็วมากๆ มีแนวโน้มว่าคุณจะทานไปจนกว่าจะอิ่ม  หยุดทานเมื่อคุณรู้สึกพอแทนที่จะหยุดเมื่ออิ่ม นี่จะช่วยคุณลดแคลอรี่ที่ไม่จำเป็นออกจากอาหารแต่ละมื้อ ความรู้สึกพอคือความรู้สึกไม่หิว ความรู้สึกเริ่มจะไม่สนใจอาหารของคุณแล้วหรือรู้ตัวว่าอาจจะทานต่อได้อีกสองสามคำแล้วจากนั้นจะอิ่ม ความรู้สึกอิ่มก็เหมือนกับความรู้สึกจุกแน่น ตึง พยายามเลี่ยงที่จะทานอาหารจนถึงจุดนี้เท่าที่จะสามารถเลี่ยงได้ นอกจากการพยายามทานให้ช้าลง การกำจัดสิ่งที่จะให้ดึงดูดความสนใจของคุณออกไปจากบริเวณที่คุณกำลังรับประทานอาหารจะช่วยให้คุณมีสมาธิและจดจ่อกับอาหารและความเร็วในการทานอาหารของคุณ  เช่นเดียวกันกับการทานช้าๆ งานวิจัยหลายชิ้นแสดงให้เห็นว่าเมื่อคุณมัวสนใจอย่างอื่น คุณอาจลงเอยด้วยการทานมากขึ้นและนี่อาจเป็นเหตุให้คุณน้ำหนักขึ้นได้ในระยะยาว  พยายามรับประทานอาหารสัก 20-30 นาทีต่อมื้อ โดยปราศจากสิ่งใดๆ ที่จะดึงดูดความสนใจของคุณ ปิดมือถือ ปิดคอมพิวเตอร์โน้ตบุ๊ก และคอมพิวเตอร์ตั้งโต๊ะ และปิดโทรทัศน์เสีย หากคุณกำลังฝึกที่จะทานให้ช้าลง คุณอาจสังเกตว่าเมื่อไหร่ที่คุณหิวมากๆ หรือหิวจัด มันยากกว่ามากที่จะควบคุมความเร็วในการกินของคุณ จัดการกับความหิวเสียเพื่อช่วยให้คุณทานช้าลง  เรียนรู้สัญญาณความหิวของคุณ หากคุณรู้สึกไม่ปกติ รู้สึกจะเป็นลมหรือคลื่นไส้จะอาเจียนเบาๆ เมื่อคุณหิวจัด ให้สังเกตอาการเหล่านี้ที่จะช่วยส่งสัญญาณทราบว่าคุณต้องการอะไรมาเติมพลังทันที เพื่อที่ในมื้อถัดไปคุณจะไม่ทานเยอะเกินไป เอาใจใส่เวลาอาหารของคุณด้วย ตัวอย่างเช่น หากทานมื้อกลางวันตอน 12 นาฬิกา และอาหารค่ำจะเริ่มเวลา 7:30 นาฬิกา เป็นต้นไป นั่นแทบเป็นไปไม่ได้เลยที่คุณจะไม่รู้สึกหิวมากหรือหิวจัดในระหว่างเวลาจากมื้อหนึ่งถึงอีกมื้อ เลือกทานขนมขบเคี้ยวหรืออาหารมื้อเล็กๆ ในระหว่างมื้อหลักซึ่งทิ้งระยะเวลาห่างกันมากเพื่อช่วยคุณจัดการให้ระดับความหิวอยู่ในระดับที่เหมาะสมมากขึ้น คนมากมายที่เข้าสู่โหมดเครื่องยนต์อัตโนมัติระหว่างทานอาหาร การไม่ระวังและคว้าอะไรได้ก็ทานเลยอาจทำให้ลดน้ำหนักำได้ยาก  การทานอาหารขณะอยู่ที่คุณในโหมดเครื่องยนต์อัตโนมัติและไม่ใส่ใจอาหารของตัวเองอาจทำให้คุณทานเยอะไปและรู้สึกว่าของที่ทานเข้าไปนั้นไม่พอ สมองของคุณจะไม่รับรู้สัญญาณใดๆ เลย พยายามเลี่ยงการทานอาหารบนรถหรือหน้าโทรทัศน์ สิ่งดึงดูดความสนใจเล่านี้อาจทำให้การเอาใจใส่เป็นไปได้ยากกว่าเดิม และให้บังคับตัวคุณให้จดจ่อกับอาหารของตัวเองด้วย คิดถึงรสชาติอาหารดู เช่น ผิวสัมผัสของอาหารเป็นยังไง? อาหารมีรสชาติอะไรบ้าง? อาหารจานนี้ทำให้คุณรู้สึกอย่างไรบ้าง? อาหารมีบทบาทสำคัญมากในการลดน้ำหนัก อย่างไรก็ตาม หากคุณเน้นแต่การทานอาหารให้ช้าและระมัดระวังสิ่งที่ทานอยู่ละก็ การเพิ่มกิจกรรมทางกายร่วมด้วยก็สามารถช่วยเสริมการลดน้ำหนักได้ด้วย  ผู้เชี่ยวชาญด้านสุขภาพส่วนมากแนะนำว่า ในแต่ละสัปดาห์ควรออกกำลังแบบแอโรบิคอย่างจริงจังอย่างน้อย 150 นาที  อาจเพิ่มเป็น 300 นาทีต่อสัปดาห์ ด้วยเพิ่มเวลาการออกกำลังกายให้มากขึ้น น้ำหนักของคุณอาจจะลดลงเร็วขึ้นด้วย  ออกกำลังกายเพื่อสร้างความแข็งแรงให้กับกลุ่มกล้ามเนื้อหลักแต่ละส่วนสักหนึ่งหรือสองวันร่วมด้วย การออกกำลังกายที่ใช้แรงต้านช่วยให้การออกกำลังกายของคุณสมบูรณ์ยิ่งขึ้น แม้คุณทานอาหารอย่างช้าๆ และเป็นไปได้ว่าทานน้อยลงหน่อยแล้ว มันก็ยังสำคัญอยู่ดีที่โดยรวม คุณควรทานอาหารให้หลากหลายได้สมดุล นี่จะช่วยให้ลดน้ำหนักได้ดีขึ้น  เลือกทานอาหารให้หลากหลายได้สมดุล อย่างอาหารที่มีโปรตีนสูงไขมันต่ำ ผลไม้ ผัก และโฮลเกรน ทานเพิ่มจากการทานอาหารอย่างช้าๆ จะช่วยลดน้ำหนัก   ทานอาหารแต่ละชนิดในปริมาณที่เหมาะสมตลอดวัน นอกจากนี้ ในแต่ละประเภทอาหารเองก็ควรเลือกอาหารให้หลากหลายด้วย รับประทานตามปริมาณที่เหมาะสมด้วย ทานโปรตีนไขมันต่ำ 3-4 ออนซ์, ผลไม้ ½ ถ้วย, ผัก 1 ถ้วย, ผักใบเขียว 2 ถ้วย และธัญพืช 1/2 ถ้วย. แม้แต่อาหารแคลอรี่สูงปริมาณเพียงเล็กน้อย (เช่น อาหารฟาสต์ฟู้ดหรือของหวาน) ก็มีแนวโน้มสูงมากที่จะทำให้น้ำหนักคุณไม่ลดลง อาหารเหล่านี้อุดมด้วยแคลอรี่โดยที่ไม่ทำให้คุณอิ่มจริงๆ ด้วย จำไว้ว่าคุณควรทานอาหารที่อุดมด้วยคุณค่าโภชนาการ ไม่ใช่อุดมด้วยแคลอรี่  ไม่ใช่ว่าคุณต้องเลี่ยงไม่ทานอาหารเหล่านี้เสียทีเดียว - โดยเฉพาะอย่างยิ่งถ้าเป็นอาหารโปรดของคุณแล้วด้วย - แต่ให้จำกัดปริมาณเพื่อให้คุณลดปริมาณแคลอรี่โดยรวมได้ ระวังอาหารไขมันสูง เช่น อาหารทอด ฟาสต์ฟู้ด เนื้อติดมัน และเนื้อที่ผ่านการแปรรูป และระวังอาหารแคลอรี่สูงที่มีน้ำตาลเป็นส่วนผสม เช่น น้ำหวาน ลูกกวาด คุกกี้ ขนมอบ ไอศครีม และของหวานชนิดอื่นๆ
เลิกทานตามความพอใจ. กำจัดสิ่งที่จะทำให้เขว. อย่าปล่อยให้หิวจนโหยก่อนรับประทานอาหาร. ระมัดระวังขณะรับประทานอาหาร. กายต้องตื่นตัว. ระวังอาหารการกินโดยรวม. จำกัดปริมาณอาหารไขมันสูง น้ำตาลสูง และแคลอรี่สูง.
https://www.wikihow.com/Lose-Weight-by-Eating-Slowly https://www.wikihow.com/Lose-Weight-by-Eating-Slowly
Eating Mindfully Supporting Your Weight Loss